EkBass/fiwiki-20250220-pages-articles huggingface dataset:
Abbotsford

Abbotsford on kaupunki Brittiläisessä Kolumbiassa Kanadassa, aivan Yhdysvaltojen rajan tuntumassa. Sen väkiluku on noin 133 500 (2011), joten se on provinssin viidenneksi suurin kaupunki ja suurin Vancouverin metropolialueen ulkopuolinen kaupunki. Kaupunkiin on muuttanut paljon siirtolaisia Etelä-Aasiasta ja vain 71 % asukkaista puhuu englantia ensimmäisenä kielenään. Abbotsfordin kylä perustettiin vuonna 1892, ja se sai nimensä rautatieyhtiön johtajan mukaan ja pääministerin veljen mukaan.Abbotsford, BC - Fraser Valley neighbourhoods Moving Canada Vuonna 1995 Abbotsfordiin liitettiin ympäröiviä kuntia ja se sai kaupunkioikeudet. Abbostrfordin suurin työllistäjä on maatalous ja siihen liittyvät elinkeinot. == Lähteet == == Aiheesta muualla == Luokka:Brittiläisen Kolumbian kaupungit
Urpo Ylönen -palkinto

Urpo Ylönen -palkinto on jääkiekon SM-liigan vuosittain parhaalle maalivahdille myöntämä tunnustuspalkinto. Palkinnon valitsevat urheilutoimittajat. Ensimmäisen kerran se myönnettiin kaudella 1977–1978. Vuonna 1995 sille annettiin nykyinen nimi kunnianosoituksena maalivahti Urpo Ylöselle. Vuonna 2024 Tapparan Christian Heljanko teki historiaa, ollessaan ensimmäinen maalivahti, joka on palkittu Urpo Ylönen -palkinnolla kolmena perättäisenä kautena (kaudet 2021–24). ==Palkinnon saajat== Kausi Joukkue Pelaaja Kansalaisuus 1977–78 Ässät Antero Kivelä 1978–79 TPS Jorma Valtonen 1979–80 TPS Jorma Valtonen (2.) 1980–81 Tappara Hannu Kamppuri 1981–82 Tappara Hannu Kamppuri (2.) 1982–83 Jokerit Rauli Sohlman 1983–84 Tappara Hannu Kamppuri (3.) 1984–85 Ässät Kari Takko 1985–86 Tappara Markus Mattsson 1986–87 Kärpät Hannu Kamppuri (4.) 1987–88 Lukko Jarmo Myllys 1988–89 TPS Timo Lehkonen 1989–90 Ilves Jukka Tammi 1990–91 TPS Markus Ketterer 1991–92 Lukko Petr Bříza 1992–93 HPK Timo Lehkonen (2.) 1993–94 Ässät Kari Takko (2.) 1994–95 Lukko Boris Rousson 1995–96 Jokerit Ari Sulander 1996–97 TPS Jani Hurme 1997–98 HIFK Tim Thomas 1998–99 TPS Miikka Kiprusoff 1999–00 Jokerit Pasi Nurminen 2000–01 Tappara Jussi Markkanen 2001–02 Jokerit Kari Lehtonen 2002–03 Jokerit Kari Lehtonen (2.) 2003–04 Kärpät Niklas Bäckström 2004–05 Kärpät Niklas Bäckström (2.) 2005–06 Ässät Juuso Riksman 2006–07 Kärpät Tuomas Tarkki 2007–08 Kärpät Tuomas Tarkki (2.) 2008–09 Jokerit Juuso Riksman (2.) 2009–10 TPS Atte Engren 2010–11 HIFK Juuso Riksman (3.) 2011–12 JYP Riku Helenius 2012–13 Ässät Antti Raanta 2013–14 SaiPa Jussi Markkanen (2.) 2014–15 Tappara Juha Metsola 2015–16 HIFK Ville Husso 2016–17 KalPa Eero Kilpeläinen 2017–18 Kärpät Veini Vehviläinen 2018–19 Kärpät Veini Vehviläinen (2.) 2019–20 Ilves Lukáš Dostál 2020–21 Lukko Lassi Lehtinen 2021–22 Tappara Christian Heljanko 2022–23 Tappara Christian Heljanko (2.) 2023–24 Tappara Christian Heljanko (3.) ==Lähteet== Luokka:Jääkiekon SM-liigan palkinnot
Karuselli (täsmennyssivu)

Karuselli voi tarkoittaa seuraavia asioita: *karuselli, pyörivä huvittelulaite *Karuselli, MTV3:n lasten laulukilpailu *Kauppakeskus Karuselli, kauppakeskus Keravalla *Karuselli (Ride the Pink Horse), Dorothy B. Hughesin romaani *Karuselli (The Carousel), Belva Plainin romaani *Karuselli, suomalainen draamakomediasarja vuodelta 2021 *Karuselli, Yrjö Kukkapuron suunnittelema lepotuoli.
Brampton

Brampton on Suur-Torontoon kuuluva kaupunki Ontarion provinssissa Kanadassa. Se perustettiin vuonna 1853.Brampton Encyclopedia Britannica Kaupungissa asui vuonna 2011 noin 524 000 ihmistä ja se on yksi Kanadan nopeimmin kasvavista kaupungeista maahanmuuttajien suuren määrän vuoksi. Bramptoniin on tullut paljon ihmisiä etenkin Etelä-Aasian maista. Kaupungin tunnetuin elinkeino on kasvihuoneviljely ja erityisesti leikkokukkien kasvatus. == Ystävyyskaupungit == * Plano, Texas * Miami Beach, Florida * Marikina, Filippiinit == Lähteet == == Aiheesta muualla == Luokka:Ontarion kaupungit Luokka:Suur-Toronto
Jeffrey Sachs

Jeffrey David Sachs (s. 5. marraskuuta 1954 Detroit, Michigan) on yhdysvaltalainen ekonomisti. Sachs toimii Columbian yliopiston The Earth Instituten johtajana. Aiemmin hän on opiskellut ja työskennellyt Harvardin yliopistossa. Sachs on toiminut useiden valtioiden ja kansainvälisten järjestöjen neuvonantajana. Sachs kutsuttiin Boliviaan 1985 presidentti Víctor Paz Estenssoron ja tämän talouspoliittisen neuvonantajan Gonzalo Sánchez de Lozadan avuksi taistelemaan hyperinflaatiota vastaan. Maassa alettiin toteuttaa tiukkaa rakennesopeutusta, valtionyritykset yksityistettiin, valtionhallinnon menoja ja työpaikkoja karsittiin ja finanssipuolta modernisoitiin. Muun muassa puolet maan 40 000 tinakaivostyöläisestä joukkoirtisanottiin vuonna 1985. Kansainvälisen valuuttarahaston (IMF) mukaan Bolivia oli makrotaloudellisten uudistusten mallimaa, ja Sachsin suunnittelemaa inflaatiokuria kutsuttiin ”Bolivian ihmeeksi”.Ulkoministeriö, Global.Finland, Mr. MDG* pyrähti Pohjolaan, Köyhä kansa korotti ääntään Kahdessa vuodessa inflaatio laski 20 000 %:sta vuodessa 11 %:iin. Sachs alkoi neuvoa Puolan Solidaarisuus-liikettä ennen sen nousua hallitusvastuuseen elokuussa 1989. Puolassa otettiin 1. tammikuuta 1990 käyttöön niin sanottu ”šokkiterapia”, nopeat liberaalit talousuudistukset. Puolan elintaso kohosi ”20 vuodessa enemmän kuin missään muualla” ja vuonna 2008 Puolan bruttokansantuote oli 77 % korkeampi kuin 1989.Suomen Kuvalehti 23/2009 Puolan malli yritettiin toistaa Venäjällä vuoden 1991 jälkeen. Sachs oli paikalla Boris Jeltsinin hajottaessa Neuvostoliiton ja aloitti talousuudistukset Jegor Gaidarin kanssa. Ulkomaiset säätiöt olivat saaneet jalansijan maassa jo Mihail Gorbatšovin aikana. Poliittisista syistä uudistuksia tehtiin kuitenkin paljon vähemmän ja osa niistäkin vedettiin takaisin, mutta valtion omaisuus onnistuttiin yksityistämään maassa toimiville ja kansainvälisille toimijoille Anatoli Tšubaisin ohjaamana. Time-lehti nosti Sachsin maailman sadan vaikutusvaltaisimman ihmisen listalle vuosina 2004 ja 2005. == Lähteet == ==Aiheesta muualla== *Sachs The Earth Instituten sivuilla Luokka:Yhdysvaltalaiset taloustieteilijät Luokka:Yhdysvaltalaiset elinkeinoelämän vaikuttajat Luokka:Vuonna 1954 syntyneet Luokka:Elävät henkilöt
Bola Ige

Bola Ige (13. syyskuuta 1930 – 23. joulukuuta 2001) oli nigerialainen poliitikko ja lakimies, etniseltä taustaltaan joruba. Ige toimi Oyon osavaltion kuvernöörinä vuosina 1979–1983. Hänet nimitettiin Nigerian oikeusministeriksi ja -kansleriksi vuonna 2000. Ige toimi tässä virassa kuolemaansa saakka. 71-vuotias Ige surmattiin 23. joulukuuta 2001. Ampujat olivat tunkeutuneet yöllä hänen asuntoonsa Ibadanissa.http://www.hrw.org/reports/2003/nigeria0403/nigeria0403-03.htm == Lähteet == Luokka:Nigerialaiset poliitikot Luokka:Nigerialaiset henkirikosten uhrit Luokka:Vuonna 1930 syntyneet Luokka:Vuonna 2001 kuolleet
Track & Field II

Track & Field II on Konamin Track & Field -pelisarjaan kuuluva urheilupeli, joka julkaistiin vuonna 1988 Nintendo Entertainment Systemille ja MSX:lle. Edelliseen Track & Field peliin verrattuna peliin on lisätty pelimuodot, jotka ovat training, olympic (Euroopan julkaisussa nimellä championship) ja versus, sekä kansalaisuuden valinta olympic/championship pelimuodossa. Pelissä on kaiken kaikkiaan 15 pelattavaa lajia, joista kaksi on lisätasoina olympic/championship pelimuodossa. == Lajit == * Miekkailu * Kolmiloikka * Vapaauinti * Uimahyppy * Skeet * Moukarinheitto * Taekwondo * Seiväshyppy * Melonta * Jousiammunta * Aitajuoksu * Voimistelu * Kädenvääntö (pelattavissa vain versus pelimuodossa) == Maat == * Yhdysvallat * Neuvostoliitto * Länsi- Saksa * Iso-Britannia * Ranska * Etelä-Korea * Kiina * Kanada * Kenia * Japani == Vastaanotto == Mikrobitin Jukka Tapanimäki antoi pelin NES-versiolle 86 pistettä sadasta kahteen kertaan.Mikrobitti 5/1990, Konsolaatikko-palsta, sivu 48Mikrobitti 3/1991, pelikonsoliliite == Lähteet == == Aiheesta muualla == * Luokka:1980-luvulle sijoittuvat videopelit Luokka:MSX-pelit Luokka:Nintendo Entertainment System -pelit Luokka:Urheilupelit Luokka:Valopistoolipelit Luokka:Vuoden 1988 videopelit
Heijastusnäyttö

Heijastusnäyttö (, HUD) on yleisesti sotilaslentokoneissa, sittemmin myös siviilikoneissa käytetty näyttö, joka heijastaa lentäjän silmien eteen ja mittaritaulun yläpuolelle sijoitettuun läpinäkyvään levyyn kulloinkin tarvittavat tiedot esimerkiksi suunnistamista tai asejärjestelmien käyttöä varten. Heijastusnäytön etuna on lentäjän työmäärän vähentyminen, sillä lentoarvotietoja ei tarvitse erikseen katsoa mittareista, koska ne on heijastettu näyttöön. Tämä helpottaa erityisesti mittarilentoa. Tästä syystä HUD-näytöt ovat 2000-luvulla tehneet tuloaan myös liikenne- ja liikelentokoneisiin. Esimerkiksi Air Canadan Boeing 737 MAX -koneissa on ensimmäisenä MAX-operaattorina maailmassa heijastusnäyttö kummallekin ohjaajalle erikseen. Boeingin nimitys ratkaisulle on Heads-Up Guidance System (HGS), ja se sallii esimerkiksi ilman autopilottia lennetyt erittäin matalan näkyvyyden lähestymiset. Boeingin koneista laitteet otettiin ensimmäisenä käyttöön Alaska Airlinesin 727-laivastossa vuonna 1986. Myös osassa Finnairin MD-80-laivastoa oli HUD-näytöt, mikä oli 1980–1990-luvuilla hyvin harvinaista. Heijastusnäytöt ovat alkaneet yleistyä myös autoissa. Vastaavaa tekniikka käytetään myös kypäränäytöissä kuten Eurofighter Typhoonin HMSS. == Katso myös == * Hävittäjä (lentokone) * Avioniikka * Navigointi == Lähteet == Luokka:Avioniikka Luokka:Optiset laitteet
George Abbott

George Francis Abbott (25. kesäkuuta 1887 – 31. tammikuuta 1995) oli yhdysvaltalainen Broadway-ohjaaja, -tuottaja, -käsikirjoittaja ja -näyttelijä. Hän voitti urallaan viisi Tony-palkintoa ja yhden Pulitzerin. Abbott on päässyt American Theatre Hall of Fameen. Hän esiintyi näyttelijänä ensi kertaa vuonna 1913 ja oli aktiivinen vielä kuollessaan 107-vuotiaana vuonna 1995. Abbott työsti myös lukuisia elokuvia, kuten Pyjamaleikki (The Pajama Game, 1957) ja Mitä Lola tahtoo? (Damn Yankees, 1958). Suomeksi Abbottin näytelmistä on tuotettu Charley’s Aunt (suom. Charleyn täti tai Missä on Charley?) ja Broadway.Hakutulos George Abbott, Ilona-esitystietokanta, Teatterin tiedotuskeskus, viitattu 16.12.2014. George Abbott oli naimisissa kolmesti. Hänen tyttärestään Judithista tuli näyttelijä. ==Lähteet== == Aiheesta muualla == Luokka:Yhdysvaltalaiset teatteriohjaajat Luokka:Yhdysvaltalaiset näytelmäkirjailijat Luokka:Yhdysvaltalaiset teatterinäyttelijät Luokka:Yli satavuotiaiksi eläneet yhdysvaltalaiset Luokka:Kirjallisuuden Pulitzer- palkinnon saaneet Luokka:Vuonna 1887 syntyneet Luokka:Vuonna 1995 kuolleet Luokka:Yhdysvaltalaiset elokuvaohjaajat
Gatineau (kaupunki)

Gatineau on kaupunki Etelä-Québecissä Kanadassa. Se sijaitsee Ottawajoen pohjoisrannalla Ottawan kaupunkia vastapäätä ja kuuluu Suur-Ottawaan, jonka alueella asuu noin 1,2 miljoonaa ihmistä. Gatineaussa asuu 276 245 ihmistä (2016). Väestöstä 80 prosenttia puhuu äidinkielenään ranskaa ja 10 % englantia. Väestön valtaosa on roomalaiskatolisia. Koska kaupunki on Kanadan pääkaupunkiseudulla, sinne on perustettu useita liittovaltion ja Québecin virastoja (esimerkiksi Kanadan kansallisarkisto). Nykyinen Gatineau syntyi vuonna 2002 voimaanastuneessa kaupunkiliitoksessa, jossa yhdistettiin viisi kaupunkia Québecissä (Hull, Gatineau, Aylmer, Buckingham ja Masson-Angers). Gatineau on alueen suurin kunta sekä asukasluvultaan että pinta-alaltaan, joten uusi kaupunki sai nimensä sen mukaan, vaikka Hull on alueen merkittävin keskus. Gatineauta on aina pidetty Ottawaa vapaamielisempänä kaupunkina. Jo 1800-luvulla ottawalaiset poliitikot kävivät rentoutumassa silloisessa Hullissa, sillä kaupungin alkoholilainsäädäntö oli vapaampi kuin Ottawassa. Alkoholin myynnin ikäraja on vielä nykyäänkin Gatineaussa alhaisempi. Huoleton ilmapiiri ulottuu jopa kaupungin virastoihin, ja esimerkiksi kaupungintalon yhteyteen on rakennettu meditaatiokeskus kaupungin työntekijöitä varten. Gatineaussa on eräs Kanadan merkittävimmistä museoista, Kanadan Kulttuurien museo (), jossa esitellään maan historiaa yli 1000 vuoden ajalta. Museon pääsalissa on mittava kokoelma toteemipaaluja Kanadan länsirannikolta. Museorakennuksen on suunnitellut kanadalainen arkkitehti Douglas Cardinal ja se valmistui vuonna 1989 Ottawajoen rannalle parlamenttitaloa vastapäätä. == Katso myös == * Kanadan Kulttuurien museo ==Lähteet== * == Aiheesta muualla == Luokka:Québecin kaupungit
Markham

Markham on Suur-Torontoon kuuluva kaupunki Ontarion provinssissa Kanadassa. Kaupungissa asuu noin 260 000 ihmistä ja se on yksi Kanadan nopeimmin kasvavista kaupungeista – väkiluku kasvoi 25 % vuosina 2001–2006. Asukkaista 34 % on valkoisia ja 34 % kiinalaista syntyperää. Koostaan huolimatta Markham ei ole saanut suurkaupungin (city) asemaa. Markham mainostaa olevansa ”Kanadan teknologiapääkaupunki”, sillä kaupungissa toimii useita teknologiayrityksiä, kuten IBM, Motorola, Lucent, Apple ja ATI, jonka pääkonttori on kaupungissa. == Historia == Markhamin kylä perustettiin 1793. Se sai nimensä Yorkin arkkipiispan William Markhamin mukaan. Vuotta myöhemmin seudulle saapui William Berczyn johdolla 75 saksalaissyntyistä perhettä New Yorkin osavaltiosta. 1800-luvun alussa kylään muutti mennoniittejä Pennsylvaniasta ja vuodesta 1830 alkaen irlantilaisia ja skotteja, jotka pakenivat kotimaassaan vallitsevaa nälänhätää ja ylikansoitusta. Vuonna 1872 kylästä rakennettiin rautatieyhteys Torontoon. == Lähteet == == Aiheesta muualla == * The Story of Markham * Markham Village – Postcard Views Luokka:Ontarion kaupungit Luokka:Suur-Toronto
Etta Moten Barnett

Etta Moten Barnett (o.s. Moten; 5. marraskuuta 1901 Weimar, Texas – 2. tammikuuta 2004 Chicago, Illinois) oli afroamerikkalainen näyttelijä ja kontra-alttolaulaja. Barnett syntyi Texasissa vuonna 1901. Hänen isänsä oli metodistikirkon pastori. Barnett meni nuorena ennen uraansa naimisiin ja sai kolme lasta, ja erosi miehestään alle kolmenkymmenen ikäisenä. Hän opiskeli sen jälkeen laulamista ja suoritti siitä bachelor-tutkinnon Kansasin yliopistossa. Barnett kutsuttiin esiintymään Eva Jessye -kuoroon New Yorkiin vuonna 1931, ja tapasi tuolla matkalla Claude Barnettin, Associated Negro Pressin perustajan, jonka kanssa hän meni vuonna 1934 naimisiin. Barnett oli vuonna 1933 mukana kahdessa musiikkielokuvassa, ja seuraavana vuonna häntä pyydettiin esiintymään presidentti Franklin Rooseveltin syntymäpäiville, ja hän oli ensimmäinen afroamerikkalainen nainen joka esiintyi Valkoisessa talossa. Barnett palasi New Yorkiin vuonna 1942 ja esiintyi siellä muun muassa George Gershwinin kuoleman jälkeen uudelleen tuotantoon otetussa oopperassa Porgy ja Bess, jota lyhennettiin Broadwayta varten. Hän lopetti esiintymisen vuonna 1952. Barnettilla oli oma radio-ohjelma Chicagossa. Hän kuoli Chicagossa haimasyöpään 102-vuotiaana. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset teatterinäyttelijät Luokka:Yli satavuotiaiksi eläneet afroamerikkalaiset Luokka:Vuonna 1901 syntyneet Luokka:Vuonna 2004 kuolleet
Profiled

Profiled on rockyhtye Led Zeppelinin vuoden 1990 lokakuussa julkaistu promo- albumi, joka sisältää yhtyeen jäsenten haastatteluja. Se julkaistiin yhtyeen kokoelma-albumin, Box setin, mainostamiseksi. Levy on julkaistu myös osana albumia Remasters. ==Kappalelista== :1. "Led Zeppelin Profile" – osia seuraavista haastatteluista ja pätkiä kappaleista :2.–8. "Station Liners" – "One-linereita" (esimerkiksi "I'm Jimmy Page, and I'm ready to rock") :9.–20. "Interview: Jimmy Page" – Jimmy Pagen haastattelu :21.–32. "Interview: Robert Plant" – Robert Plantin haastattelu :33.–43. "Interview: John Paul Jones" – John Paul Jonesin haastattelu ==Katso myös== *Box Set *Remasters Luokka:Vuoden 1990 konserttitallenteet Luokka:Led Zeppelinin konserttitallenteet
Sigtunan raatihuone

Sigtunan raatihuone () on historiallinen rakennus Sigtunan taajamassa samannimisessä Sigtunan kunnassa Ruotsissa. Raatihuone sijaitsee Stora torget -nimisellä torilla. Sen rakennutti pormestari Eric Kijhlman, ja se vihittiin käyttöön vuonna 1744. Vuoden 1948 joulukuun ensimmäisenä päivänä raatihuoneella pidettiin sen viimeinen raastuvanoikeuden istunto. Nykyisin raatihuone toimii museona ja vihkiäispaikkana. ==Aiheesta muualla== * Sigtuna kommun: Sigtuna Rådhus Luokka:Ruotsin raatihuoneet luokka:Sigtunan kunta
Sarah Knauss

Sarah DeRemer Knauss (o.s. Clark) (24. syyskuuta 1880 – 30. joulukuuta 1999) oli yksi historian pitkäikäisimmistä ihmisistä, joiden iästä on saatavilla varmaa tietoa. Hän oli vanhin elossa oleva ihminen huhtikuusta 1998 kuolemaansa 119-vuotiaana. Hän on tiettävästi Yhdysvaltain ja Pohjois-Amerikan vanhin ihminen sekä neljäs henkilö maailmassa, joka on saavuttanut vähintään 117 vuoden ja toinen henkilö, joka on saavuttanut vähintään 118 vuoden iän. Knauss syntyi Pennsylvaniassa ja meni vuonna 1901 naimisiin Abraham Lincoln Knaussin kanssa. Knauss jäi leskeksi miehen kuoltua vuonna 1965. Maailman vanhin elävä ihminen hänestä tuli Marie-Louise Meilleurin kuoltua 16. huhtikuuta 1998. Knauss mainitsi vuonna 1995 kokevansa terveydentilansa hyväksi. Tytär Kathryn Sullivan (1903–2005) arveli äitinsä pitkän iän salaisuudeksi tämän rauhallista perusluonnetta. Knauss kuoli Pennsylvaniassa 33 tuntia ennen 2000-luvun alkua. Hänen jälkeensä maailman vanhin elävä ihminen oli Eva Morris. Knauss on todistetusti maailman kolmanneksi vanhimmaksi elänyt ihminen. Vuonna 1986 kuolleen japanilaismiehen Shigechiyo Izumin uskottiin aiemmin eläneen 120-vuotiaaksi, mutta tämä on sittemmin kyseenalaistettu. Knaussin edellä on todistetusti vain ranskalainen Jeanne Calment, joka kuoli 122-vuotiaana vuonna 1997 sekä Kane Tanaka, joka ohitti Knaussin iän 10. huhtikuuta 2022. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet yhdysvaltalaiset Luokka:Vuonna 1880 syntyneet Luokka:Vuonna 1999 kuolleet
Maria de Jesus

Maria de Jesus dos Santos (10. syyskuuta 1893 Ourém - 2\. tammikuuta 2009 Tomar) oli pitkäikäisyydestään tunnettu portugalilainen nainen. 115-vuotiaasta naisesta tuli maailman vanhin elävä ihminen Edna Parkerin kuoltua marraskuussa 2008. Hän oli lukutaidoton. Maria de Jesus sai kuusi lasta, 11 lastenlasta, 16 lastenlasten lasta ja 5 lastenlastenlastenlasta.Maailman vanhin nainen kuoli 115-vuotiaana Hän jäi leskeksi ollessaan 57-vuotias ja oli näin ollen leskenä 58 vuotta.Euroopan vanhin ei oppinut lukemaan Jesus oli viimeinen elossa ollut vuonna 1893 syntynyt henkilö.Validated Living Supercentenarians Hänen kuoltuaan maailman vanhimmaksi nousi yhdysvaltalainen Gertrude Baines. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet portugalilaiset Luokka:Vuonna 1893 syntyneet Luokka:Vuonna 2009 kuolleet
Edna Parker

150px|thumb|Edna Parker. Edna Ruth Parker (o.s. Scott) (20. huhtikuuta 1893 Morganin piirikunta, Indiana, Yhdysvallat – 26. marraskuuta 2008 Shelbyville, Indiana, Yhdysvallat) oli yhdysvaltalainen nainen, josta tuli maailman vanhin elossa oleva ihminen Yone Minagawan kuoltua 13. elokuuta 2007. Indianassa syntynyt Parker oli osavaltionsa historian vanhin ihminen. Hän toimi vuosia opettajana kaksihuoneisessa koulutalossa. Hän nai vuonna 1911 Earl Parkerin, joka kuoli vuonna 1938 vain 48-vuotiaana sydänkohtaukseen. Parkerin poika kuoli 84-vuotiaana 1998. Vuonna 2008 115 vuotta täyttänyt Parker asui Indianan Shelbyvillessä. Hän tapasi huhtikuussa 2007 toisen äärimmäisen pitkäikäisen henkilön, Bertha Fryn, joka kuoli 14. marraskuuta pari viikkoa ennen kuin olisi itsekin täyttänyt 114 vuotta. Edna Parker kuoli 115-vuotiaana 26. marraskuuta 2008. Parkerin kuoltua maailman vanhimmaksi ihmiseksi nousi portugalilainen Maria de Jesus.BBC News - World's oldest person dies at 115. Viitattu 9. joulukuuta 2008 Gillers, Heather: Indystar.com - Edna Parker, world's oldest person, dies at 115 (28. marraskuuta 2008). Viitattu 9. joulukuuta 2008. == Lähteet == == Aiheesta muualla == * The Shelbyville News - Living history Edna Parker shares memories as she approaches 113 Luokka:Maailman vanhimmat henkilöt Luokka:Yli 110-vuotiaiksi eläneet yhdysvaltalaiset Luokka:Vuonna 1893 syntyneet Luokka:Vuonna 2008 kuolleet
Charlotte Hughes

Charlotte Marion (Milburn) Hughes (1. elokuuta 1877 – 17. maaliskuuta 1993) on Yhdistyneen kuningaskunnan kaikkien aikojen vanhin ihminen ja yksi maailman vanhimmista. Hughes toimi aiemmin opettajana koulussa. Hän meni naimisiin 63-vuotiaana, ja mies kuoli 103-vuotiaana vuonna 1980. Hughes sai myöhempinä vuosinaan runsasta julkisuutta äärimmäisen ikänsä ansiosta. Hän pääsi juomaan teetä pääministeri Margaret Thatcherin kanssa ja kuvasi tätä "henkilökohtaisesti erittäin mukavaksi naiseksi". Täytettyään 110 vuotta Hughes lensi New Yorkiin. Hughesista tuli Yhdistyneen kuningaskunnan vanhin ihminen skotlantilaisen Kate Begbien kuoltua vuonna 1988. Hughes oli 115-vuotias, kun hän kuoli maaliskuussa 1993, eikä kansallista ennätystä ole sen koommin rikottu. Luokka:Yli 110-vuotiaiksi eläneet brittiläiset Luokka:Vuonna 1877 syntyneet Luokka:Vuonna 1993 kuolleet
Sister Bliss

Sister Bliss (oikealta nimeltään Ayalah Bentovim, s. 30. joulukuuta 1970 Lontoo) on brittiläinen muusikko, tuottaja sekä DJ. Hän aloitti musiikin parissa viisivuotiaana, opetellen aluksi pianonsoittoa ja siirtyen myöhemmin muun muassa viuluun, saksofoniin ja bassoon. Hän on elektronista tanssimusiikkia tekevän Faithlessin alkuperäinen jäsen ja soittaa siinä pääsääntöisesti koskettimia. Studiossa hänet tunnetaan työstään samaan yhtyeeseen kuuluvan Rollon kanssa. He ovat tehneet hittikappaleita ja uudelleenmiksauksia useille artisteille. DJ:nä Sister Bliss on suosittu, keräten yleensä melkoisesti yleisöä, missä sitten soittaakin. == Yksityiselämä == Sister Bliss on juutalainen. 10. syyskuuta 2006 hän synnytti poikavauvan. == Diskografia == * Headliners: 02 (2001) * Nightmoves (2008) == Aiheesta muualla == * Sister Bliss Faithlessin sivuilla * Sister Bliss Discogs- sivustolla Luokka:Brittiläiset kosketinsoittajat Luokka:Brittiläiset DJ:t Luokka:Vuonna 1970 syntyneet Luokka:Faithless Luokka:Elävät henkilöt de:Sister Bliss
Aapo Saari

Aapo Juhani Saari (s. 26. kesäkuuta 1944 Alavus) on suomalainen maanviljelijä ja Suomen Keskustan entinen kansanedustaja. Maanviljelijäperheeseen syntynyt ja itsekin maanviljelijänä toiminut Saari valittiin kansanedustajaksi ensimmäisen kerran eduskuntavaaleissa 1983 Vaasan läänin vaalipiiristä. Hänet valittiin jatkamaan eduskunnassa kolmissa seuraavissa vaaleissa samasta vaalipiiristä, vuoden 1999 vaaleissa hän kuitenkin putosi eduskunnasta. Saari toimi eduskuntaurallaan varsinaisena jäsenenä viidessä eri valiokunnassa, toisessa lakivaliokunnassa, liikennevaliokunnassa, suuressa valiokunnassa (kahteen otteeseen), valtiovarainvaliokunnassa ja ulkoasiainvaliokunnassa. Puheenjohtajana hän toimi kahdessa valiokunnassa, liikennevaliokunnassa vuodet 1987–1993 ja valtiovarainvaliokunnassa vuodet 1993–1995. Vuodesta 1995 vuoteen 1999 Saari toimi myös keskustan eduskuntaryhmän puheenjohtajana. Eduskuntatyön lisäksi Saari on toiminut urallaan politiikassa Alavuden kaupunginvaltuuston jäsenenä vuodesta 1980 ja myös kaupunginhallituksen jäsenenä. Hän toimi myös presidentin valitsijamiehenä presidentinvaalissa 1988. Saarelle myönnettiin kunnallisneuvoksen arvo vuonna 1999. Saari on ollut naimisissa vuodesta 1968 ja hänellä on vaimonsa kanssa kaksi lasta, vuonna 1969 syntynyt poika ja vuonna 1971 syntynyt tytär. == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Alavuden kaupunginvaltuutetut Luokka:Vaasan vaalipiiri Luokka:Vuonna 1944 syntyneet Luokka:Elävät henkilöt
Raesärkät

Raesärkät on retkeilykohde Nurmeksessa Pohjois-Karjalassa. Se sijaitsee 25 kilometriä Nurmeksesta länteen Kuopiontien länsipuolella. Pinta-ala on 7 neliökilometriä, joka muodostuu 5,9 neliökilometrin suuruisesta suojelumetsästä ja 1,2 neliökilometrin suuruisesta virkistysmetsästä. Aikaisemmin alue oli luonnonhoitometsänä. Alue kuuluu Natura 2000 -alueeseen. Aluetta hoitaa Metsähallitus. Alueella on erikoinen harjumuodostuma, pienvesiä ja suoalueita. Siellä on myös merkittäviä vanhoja metsiä. Alueen halki kulkeva retkeilyreitti noudattelee vanhaa kärrytietä. Alue on saanut nimensä harjujakson mukaan. == Raesärkkien harju- ja pienvesialue == Raesärkkien maisemalle luovat leimansa pienvesien ympäröimä kapea harjujakso. Harju työntyy pitkänä niemenä Iso-Raejärveen. Harjujen lisäksi maisemaan kuuluvat kuivat kankaat, avosuot, kirkkaat järvet, lammet, purot ja vanhat mäntymetsät, jotka ovat jopa 170 vuotta vanhoja. Alueen luonnontilainen pienvesiketju on maakunnallisesti arvokas. Alueella on soita enemmän kuin metsää. Metsät ovat iältään vaihtelevia, kuivilla kankailla kasvavia karuja männiköitä. Harjujakso muodostaa alueen etelä- ja keskiosan ytimen. Ympäristöään 40 - 45 m korkeammalle nousevalta selänteeltä on paikoin laajat näkymät. Harjun rinteillä on suppia. Pohjoisosassa on luonnonsuojelullisesti merkittäviä vanhoja metsiä. Raesärkkiä ympäröivillä soilla pesii lokkeja sekä muita suolintuja, kuten metsähanhi, kurki, kapustarinta, liro ja valkoviklo. == Rummakonkangas == Rummakonkankaan edustavassa luonnonmetsässä kasvaa reheviä kuusi- ja mäntysekametsiä, joilla on ikää osin yli 100 vuotta. Se onkin verrattain vanhaa lähiseudun metsiin nähden. Lahopuita on runsaasti ja Rummakonkankaalta on löytynyt valtakunnallisesti uhanalaisia kääpiä. Liito- orava elää alueella. Rummakonkangas on myös linnustollisesti hyvin merkittävää seutua. Pesiviin lintulajeihin kuuluu useita vanhan metsän ja kololintulajeja, kuten pikkusieppo ja pohjantikka. == Lähteet == * Luontoon.fi - Raesärkät. Viitattu 13.5.2015. * Härkönen T., Laitinen J., Räntilä K., Luontomatkailijan Suomi. Otava. 1993. s. 250-251. ISBN 951-1-11522-7 Luokka:Nurmeksen luonto Luokka:Nurmeksen nähtävyydet Luokka:Suomen Natura-alueet Luokka:Pohjois- Karjalan luonnonsuojelualueet Luokka:Suomen retkeilyalueet
Kohtavaara

Kohtavaara on 180 metriä korkea vaara ja näköalapaikka Nurmeksen Lipinlahdessa, Pohjois-Karjalassa. Se sijaitsee noin kymmenen kilometriä Nurmeksesta itään Pielisen rannalla. Vaaran juurella Pielisen rannassa sijaitsee Nurmeksen evankelinen opisto. Opistolta nousee jyrkkä polku vaaran laelle, Mustakalliolle, mistä aukeaa järvi- ja maaseutumaisema 80 metriä alempana olevalle Pieliselle. Polku kiertää vaaralla 700 metriä pitkän lenkin ja palaa opistolle. ==Katso myös== * Kohtavaaran seisake Luokka:Nurmeksen nähtävyydet Luokka:Nurmeksen luonto Luokka:Vaarat
Something for Nobody

__NOTOC__ Something for Nobody on The Knobin esikoisalbumi, joka julkaistiin vuonna 2005. == Kappaleet == #Up Against #Fool #Keeping it Real #Rubberduck #Loser Goonie #Backstabber #Banned from the Land of NOD #Poopypants #Attention #Someone for No:1 #Born to Lose, Bound to Noose #Nemesis #Irony Scene #Cold Love #Armageddon #The Knob == Kokoonpano == * Jami Pohjoismäki – bassokitara * Jonne Haapa-aho – rummut * Tuomo Kankaanpää – kitara, taustalaulu * Tapani Kangas – laulu, kitara === Tuotanto === * Kimmo "The Soulhunter" Ahola – tuottaja, äänittäjä, miksaaja, masteroija * Risto Dahlman – grafiikka * Anssi Hanhimäki – layout == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Something for Nobody discogs.com -sivustolla * Luokka:Vuoden 2005 esikoisalbumit Luokka:The Knobin albumit
Liikaunisuus

Liikaunisuus eli hypersomnia (G47.1) on päiväsaikaan ilmenevää arkea haittaavaa uneliaisuutta. Liikaunisuudesta kärsivä potilas kärsii päiväaikaisesta väsymyksestä siitä huolimatta, että nukkuu yleensä keskimääräistä pidempiä yöunia. Liikaunisuus huonontaa usein ihmisen toimintakykyä.Hypersomnia (liikaunisuus) . Helsingin uniklinikka Vitalmed. == Esiintyvyys == Liikaunisuudesta kärsii 5 % aikuisista ja nuorista kolme kertaa suurempi määräLiikaunisuus. Matti Huttunen. Lääkärikirja Duodecim. Viitattu 10.9.2017.. == Liikaunisuuden syitä == Narkolepsia on yksi yleisimmistä syistä liikaunisuudelle. Lähes puolella liikaunisuudesta kärsivillä on jokin sen aiheuttava mielenterveydellinen ongelma, kuten mielialahäiriö. Myös tulehdussairauksiin, hengityselinten sairauksiin, diabetekseen, kilpirauhasen vajaatoimintaan, anemiaan, MS-tautiin ja muihin neurologisiin sairauksiin sekä aivovammoihin liittyy usein liikaunisuutta. Vajaat 10 prosenttia liikaunisuudesta kärsivistä sairastaa primaaria liikaunisuutta, jonka taustalta ei löydy muita sairauksia. ==Lähteet== Luokka:Unihäiriöt
Christian Mortensen

Thomas Peter Thorvald Kristian Ferdinand Mortensen (16. elokuuta 1882 Skårup,Tanska– 25. huhtikuuta 1998 San Rafael , Kalifornia, Yhdysvallat) oli maailman kaikkien aikojen toiseksi vanhin tai kolmanneksi vanhin mies.New York Times englanniksi, luettu 10.7.2012 Hän eli 115-vuotiaaksi; Shigechiyo Izumin uskottiin aiemmin kuolleen 120-vuotiaana, mutta hänen ikänsä on nyttemmin kyseenalaistettu. Mortensen oli syntyjään tanskalainen, mutta muutti Yhdysvaltoihin vuonna 1903. Siellä hän toimi mm. maitomiehenä. Mortensen oli naimisissa vain lyhyen aikaa eikä hänellä ollut lapsia. Vuonna 1978 hän siirtyi San Rafaeliin Kaliforniaan, jossa vietti loppuikänsä. Vaikka on epäselvää, oliko Mortensen todellisuudessa vanhempi kuin Izumi, hän oli kiistatta vanhin elävä mies elämänsä viimeiset vuodet. Kun Mortensen kuoli 115-vuotiaana, Sarah Knauss oli yhä elossa ja häntä pari vuotta vanhempi. ==Lähteet== Luokka:Amerikantanskalaiset Luokka:Yli 110-vuotiaiksi eläneet yhdysvaltalaiset Luokka:Vuonna 1882 syntyneet Luokka:Vuonna 1998 kuolleet
Betsy Baker

Betsy Russell Baker (20. elokuuta 1842 – 24. lokakuuta 1955) oli yhdysvaltalainen henkilö, jonka Guinnessin ennätysten kirja mainitsi vuonna 1955 mahdollisena maailman vanhimpana ihmisenä. Tiedon hänen iästään vahvistivat tutkijat vuonna 2002. Baker syntyi Isossa-Britanniassa, mutta siirtyi Yhdysvaltoihin jo 4-vuotiaana. Hän kuoli Nebraskassa 113-vuotiaana. Ainoa häntä varhaisempi 113 vuoden iän ylittänyt oli Delina Filkins, joka kuoli 4. joulukuuta 1928. Bakerin kuoltua vuonna 1955 häntä seurasi maailman vanhimpana elossa olevana ihmisenä Martha Graham, joka eli vuoteen 1959. Luokka:Yli 110-vuotiaiksi eläneet yhdysvaltalaiset Luokka:Vuonna 1842 syntyneet Luokka:Vuonna 1955 kuolleet
Scott Turow

Scott Turow (s. 12. huhtikuuta 1949 Chicago) on yhdysvaltalainen kirjailija ja asianajaja. Turow on kirjoittanut muun muassa kahdeksan romaania, joita on käännetty yli 20 kielelle ja myyty yli 25 miljoonaa kappaletta. Hänen kirjojensa pohjalta on toteutettu elokuvia, joista tunnetuin on Harrison Fordin tähdittämä Kunnes toisin todistetaan. Hänen kirjoistaan on suomennettu Kunnes toisin todistetaan (1987), Todistamisen taakka (1991), Uhreja ei ole (1993), Isiemme lait (1998), Keinoja kaihtamatta (1999), Kumottu tuomio (2002), Identtiset (2014) ja Todistaja (2017). Turow on kirjailijanuransa rinnalla harjoittanut asianajajan ammattia ja on näillä ansioilla valittu kotiseutunsa liittovaltiotuomareiden nimityslautakuntaan vuosiksi 1997–1998. Hän on osakkaana toimistossa Sonnenschein, Nath & Rosenthal, jossa on viime aikoina hoitanut pro bono -asioita, eli ilmaiseksi ajettavia juttuja. Hän on muun muassa avustanut kuolemaantuomittua, joka vapautui uuden oikeudenkäynnin jälkeen kun hänet havaittiin syyttömäksi tekoon, josta hänet oli tuomittu. Lakimiesuransa alussa Turow toimi myös syyttäjänä merkittävissä korruptio- oikeudenkäynneissä. == Lähteet == == Aiheesta muualla == * www.scottturow.com * Luokka:Yhdysvaltalaiset jännityskirjailijat Luokka:Yhdysvaltalaiset asianajajat Luokka:Vuonna 1949 syntyneet Luokka:Elävät henkilöt
Lucy Hannah

Lucy Hannah o.s. Tenner (16. heinäkuuta 1875 – 21. maaliskuuta 1993) oli pitkäikäisyydestään tunnettu yhdysvaltalainen. Hannah oli kaikkien aikojen viidenneksi vanhin ihminen. Hänen edellään ovat ainoastaan Jeanne Calment, nyttemmin kiistelty Shigechiyo Izumi, Sarah Knauss, Kane Tanaka ja Nabi Tajima. Hän oli lisäksi tiettävästi kaikkien aikojen toiseksi vanhin yhdysvaltalainen ja pohjoisamerikkalainen sekä kaikkien aikojen pitkäikäisin afroamerikkalainen ja ensimmäinen yhdysvaltalainen ja pohjoisamerikkalainen ja toinen henkilö maailmassa, joka on saavuttanut vähintään 117 vuoden iän. Hannah syntyi Alabamassa. Hän eli 117-vuotiaaksi, mutta ei ollut koskaan maailman vanhin elossa oleva ihminen, sillä 122-vuotiaana kuollut Jeanne Calment eli vielä hänen kuollessaan. Kun Hannah kuoli Michiganissa 1993, hänen perheensä väitti naisen iäksi 118 vuotta: myöhempi tutkimus varmisti kuoliniäksi 117 vuotta ja 248 päiväähttp://www.ancestry.com/cs/offers/join?sub=299067163049984&dbid;=60901&url;=http%3a%2f%2fsearch.ancestry.com%2fcgi- bin%2fsse.dll%3fgss%3dangs-g%26new%3d1%26rank%3d1%26msT%3d1%26gsfn%3dlucy%26gsln%3dhannah%26MSAV%3d1%26msbdy%3d1874%26msddy%3d1993%26cp%3d0%26catbucket%3drstp%26pcat%3dROOT_CATEGORY%26h%3d15107516%26recoff%3d4%2b5%2b16%26db%3dNumident%26indiv%3d1%26ml_rpos%3d3%26requr%3d299067163049984%26ur%3d0&gsfn;=lucy&gsln;=hannah&h;=15107516. Kestenbaum Study vahvisti Hannahin iän 9. syyskuuta 2003. Vuonna 2015 tehdyn tutkimuksen yhteydessä löydetyn aviotodistuksen mukaan Hannah on saattanut syntyä 12. elokuuta 1895, jolloin hän olisi todellisuudessa ollut vain 97-vuotiashttps://familysearch.org/ark:/61903/1:1:2QHM-DV4. Gerontology Research Group veti Hannahin iän tunnustuksen pois joulukuussa 2020. ==Lähteet== Luokka:Yli 110-vuotiaiksi eläneet afroamerikkalaiset Luokka:Vuonna 1875 syntyneet Luokka:Vuonna 1993 kuolleet
Marie-Louise Meilleur

Marie-Louise Fébronie Meilleur (o.s. Chassé, 29. elokuuta 1880 – 16. huhtikuuta 1998) oli kanadalainen nainen, joka on kaikkien aikojen vanhimpia tunnettuja henkilöitä. Hänestä tuli maailman vanhin elossa oleva ihminen Jeanne Calmentin kuoltua 122-vuotiaana 4. elokuuta 1997. Meilleur on lisäksi tiettävästi kaikkien aikojen pitkäikäisin kanadalainen ja kolmanneksi pitkäikäisin pohjoisamerikkalainen sekä kolmas henkilö maailmassa, joka on saavuttanut vähintään 117 vuoden iän. Meilleur on tällä hetkellä tiettävästi kuudenneksi vanhimmaksi koskaan elänyt henkilö. Meilleur syntyi Kamouraskassa, Québecissä, ja meni naimisiin Etienne Leclercin kanssa vuonna 1900. Hän sai ensimmäisestä avioliitostaan neljä lasta. Aviomies ja molemmat vanhemmat kuolivat 1910-luvun alkuvuosina, ja Meilleur muutti Ontarion rajalle. Hän ei palannut Kamouraskan seudulle kuin kerran, vuonna 1939. Meilleur oli naimisissa Hector Meilleurin kanssa vuodesta 1915 tämän kuolemaan vuonna 1972. Tästä toisesta avioliitosta syntyi vielä kuusi lasta. Meilleur asui vanhoilla päivillään tyttärensä luona ja vielä myöhemmin ontariolaisessa hoitokodissa. Meilleur kuoli 117-vuotiaana. Hänen jälkeensä maailman vanhin elossa oleva ihminen oli yhdysvaltalainen Sarah Knauss, joka kuoli 119 vuoden iässä 30. joulukuuta 1999. ==Aiheesta muualla== * Validation of Exceptional Longevity: Did Marie Louise Meilleur Become the Oldest Person in the World? (englanniksi) Luokka:Maailman vanhimmat henkilöt Luokka:Yli 110-vuotiaiksi eläneet kanadalaiset Luokka:Vuonna 1880 syntyneet Luokka:Vuonna 1998 kuolleet
Pyssyvaara

Pyssyvaara on vaara ja näköalapaikka Nurmeksen Lipinlahdella, Pohjois- Karjalassa. Se sijaitsee noin 10 km itään Nurmeksesta ja 2 km Pielisestä. Vaara on laaja, monilakinen ja sen korkein kohta on 230 m korkea. Vaaralle on rakennettu retkeilypolkuja, laavu ja näkötorni. Rinteillä on useita kallioalueita ja Hiidenportin rotkomuodostuma. == Lähteet == *Maanmittaushallitus. Maastokartta 1:20 000. 4323 01 Lipinlahti. 1999 Luokka:Nurmeksen luonto Luokka:Nurmeksen nähtävyydet Luokka:Vaarat
Fruängen

thumb|300px|Tornitalo Fruängenin keskuksessa. Fruängen on kaupunginosa Ruotsin pääkaupungissa Tukholmassa. Se kuuluu Hägerstenin kaupunginosa-alueeseen. Asukasluku on noin 6 700 henkeä. Fruängenin kadut on nimetty kuuluisien ruotsalaisten naisten mukaan, nimikkokadun ovat saaneet mm. Fredrika Bremer, Karin Boye ja Jenny Lind. Kaupunginosassa sijaitsee Fruängenin metroasema. ==Historiaa== 1900-luvun puoliväliin asti aluetta käyttivät Långpannanin, Eriksbergin ja Fruängenin torpat, jotka kuuluivat Västbergan ja Långbron kartanoille.Stockholms Stadsmuseum: Fruängen Viitattu 26.7.2013. Kaupunginosa sai nimensä Fruängenin torpalta. Kaikki kolme torppaa purettiin metrotyömaan yhteydessä 1960-luvun alussa. Tukholman kaupunki osti maata alueelta 1937, mutta laajeneminen alkoi vasta 1950-luvulla. Göran Sidenbladhin tekemä asemakaava vahvistettiin vuonna 1954 ja suuri osa asutuksesta oli valmiina 1959. ==Lähteet== Luokka:Tukholman kaupunginosat
Banauen riisipenkereet

thumb|Riisipenkereitä Banauen riisipenkereet ovat vuoren rinteeseen rakennettu vaakasuorien tasanteiden ketju Filippiinien Ifugaon provinssissa noin 1500 metrin korkeudessa. Alueella on pengerrettynä noin 10 000 neliökilometriä vuoren rinnettä. Riisipenkereet ovat Unescon maailmanperintökohde.Rice Terraces of the Philippine Cordilleras Unesco Penkereet on rakennettu noin kaksituhatta vuotta sitten, ja ne ovat osoitus loistavasta maanrakennustaidosta.Banaue Rice Terraces Philsite Niihin liittyy monimutkainen kastelukanavajärjestelmä, jolla ohjataan vuoren huipulta tuleva sadevesi riisipelloille, missä veden syvyyttä vaihdellaan riisin kasvuvaiheiden mukaan. Riisinviljelyyn penkereillä liittyy paljon käsityötä, ja talonpoikaisperheiden uudet sukupolvet haluavat usein mieluummin muuttaa kaupunkeihin. Lisäksi penkereille sopiva riisin maatiaislajike ei ole kovin satoisa, ja viljelijöitä on siirtynyt hedelmällisemmille tasamaille. Vuoden 1990 maanjäristys vahingoitti osaa penkereistä. Penkereitä uhkaa hylkääminen ja rappio - ne eivät pysy kunnossa museoimalla vaan vain jos ne pidetään jatkuvassa viljelykäytössä. == Lähteet == == Aiheesta muualla == Luokka:Unescon maailmanperintökohteet Filippiineillä Luokka:Filippiinien rakennukset ja rakennelmat
Jacopone da Todi

Jacopone da Todi eli Jacobus de Benedictis (1236–1306) oli italialainen munkki, jonka katolinen kirkko myöhemmin julisti autuaaksi. Hän kirjoitti useita laudeja, ylistyslauluja, ja häntä pidetään italialaisen teatteritaiteen pioneerina. Todi opiskeli lakia Bolognassa. Hänestä tuli menestyksekäs lakimies, mutta hänen ollessaan 40-vuotias hänen vaimonsa sai surmansa kotona sattuneessa tapaturmassa. Todi järkyttyi tapahtuneesta niin, että päätti jättää uransa lakialalla ja liittyi fransiskaaneihin. Todi kuoli Collazzonessa vuonna 1306. Katolinen hymni Stabat Mater uskotaan hänen tekemäkseen. Jacopone da Todi oli varakas ja arvossapidetty asianajaja kotikaupungissaan, kunnes hänen vaimonsa kuolema noin 1268 aiheutti hänessä kääntymyksen, jonka jälkeen hän antautui ylenmääräisiin katumuksentekoihin ja liittyi myöhemmin fransiskaaneihin. Paavi Bonifacius VIII suljetutti hänet 1298 Palestrinassa vankilaan, jossa hän pysyi vuoteen 1303. Jacopone da Todi oli kuuluisin lauda- runojen sepittäjä. Lisäksi häntä pidetään pääsiäishymnin "Stabat mater" sepittäjänä. Hänen runojensa julkaisuista on joskus pidetty parhaana vuoden 1558 laitosta.Jacopone da Todi, Tietosanakirja osa 3, palsta 1249–1250, Tietosanakirja Osakeyhtiö 1911 == Lähteet == ==Aiheesta muualla== Luokka:Italialaiset henkilöt Luokka:Vuonna 1236 syntyneet Luokka:Vuonna 1306 kuolleet
Henry Brant

Henry Dreyfuss Brant (15. syyskuuta 1913 Montréal – 26. huhtikuuta 2008 Santa Barbara) oli Kaliforniassa vaikuttanut kanadalaissyntyinen nykytaidemusiikin säveltäjä. Hänen tuotantonsa edustaa lähinnä aleatorista musiikkia ja tilamusiikkia. Brant syntyi Kanadassa yhdysvaltalaisten vanhempien perheeseen. Hän aloitti säveltämisen kahdeksanvuotiaana ja opiskeli aluksi McGill- konservatoriossa ja sen jälkeen vuosina 1929–1934 New Yorkissa. Hän opetti myöhemmin itse Columbian yliopistossa, Juilliard Schoolissa ja Bennington Collegessa. Vuodesta 1981 lähtien Brant asui Santa Barbarassa. Brantin tunnettuja töitä ovat muun muassa Verticals Ascending ja Horizontals Extending. Hän voitti teoksellaan Ice Field vuonna 2002 Pulitzer-palkinnon. Luokka:Yhdysvaltalaiset säveltäjät Luokka:Vuonna 1913 syntyneet Luokka:Vuonna 2008 kuolleet Luokka:Musiikin Pulitzer-palkinnon saaneet
Franz Xaver Wolfgang Mozart

Franz Xaver Wolfgang Mozart (26. heinäkuuta 1791 – 29. heinäkuuta 1844) oli itävaltalainen säveltäjä ja Wolfgang Amadeus Mozartin poika. Hänen ainoa aikuisikään ehtinyt sisaruksensa oli Karl Thomas. Franz Xaver Wolfgang syntyi Wienissä muutama kuukausi ennen kuuluisan isänsä kuolemaa. Nimensä hän sai isänsä läheiseltä ystävältä Franz Xaver Süssmayrilta. F. X. W. Mozart sai musiikinopetusta Antonio Salierilta ja Johann Nepomuk Hummelilta. Isänsä esimerkkiä seuraten hän aloitti säveltämisen nuorella iällä. Hän oppi soittamaan sekä pianoa että viulua. Mozartin ensimmäinen pianokonsertti oli 1805, ja hän sai myöhemmällä urallaan mainetta sekä esittäjänä, säveltäjänä että opettajana. Hän johti myös kuoroa, ja vuonna 1826 hän johti isänsä Requiemin. Hän työskenteli mm. Burštinissa ja Lvivissä ennen paluutaan Itävaltaan. Mozart ei mennyt koskaan naimisiin eikä saanut lapsia. Hän kuoli Karlsbadissa 53-vuotiaana. Mozartin tuotanto on tyyliltään varhaisromanttista. Siihen kuuluu mm. kamarimusiikkia ja pianokonserttoja. Luokka:Itävaltalaiset säveltäjät Luokka:Mozartin sukulaiset Luokka:Vuonna 1791 syntyneet Luokka:Vuonna 1844 kuolleet
Jormuan rautatieasema

Jormuan rautatieasema () oli rautatieliikennepaikka Jormuan kylässä Kajaanissa rataosalla . Liikennepaikka sijaitsi Kajaanin ja Kontiomäen asemien välisellä rataosalla. Liikennepaikka sijaitsi noin 15,6 kilometrin päässä Kajaanin asemalta ja noin 9,6 kilometrin päässä Kontiomäen asemalta. Liikennepaikka avattiin 1. tammikuuta 1923. Asemarakennus valmistui vuonna 1923 Jarl Ungernin suunnittelemana. Asemalla oli sivuraide sekä satamaraide Oulujärven rantaan. Miehitys päättyi 1970 ja lättähattujunat pysähtyivät asemalla vuoteen 1985 saakka. Tavaraliikenne liikennepaikalla lakkautettiin 25. huhtikuuta 1974 ja henkilöliikenne lakkautettiin 2. kesäkuuta 1985. Liikennepaikka lakkautettiin kokonaan 1. heinäkuuta 1986 ja sivuraide purettiin. Asemarakennus on nykyisin yksityisomistuksessa ja se siirrettiin vuonna 1995. Nykyään rakennus sijaitsee noin kahden kilometrin päässä entiseltä paikalta osoitteessa Vasikkavaarantie 40. == Lähteet == == Aiheesta muualla == * Vaunut.org: kuva Jormuan asemarakennuksesta Luokka:Kajaanin rautatieliikennepaikat Luokka:Kainuun lakkautetut rautatieliikennepaikat
Scumback

__NOTOC__ Scumback on Hausmyllyn studioalbumi vuodelta 2003. Albumi oli niin sanottu comeback-albumi, koska edellisen kerran yhtye levytti vuonna 1997. == Kappaleet == # # # # # # # # # # # # # # == Lähteet == Luokka:Vuoden 2003 albumit Luokka:Hausmyllyn albumit
Kymlingen metroasema

Kymlinge on niin sanottu haamuasema Tukholman Tunnelbanan Sinisellä linjalla Hallonbergenin ja Kistan välillä, Sundbybergin kunnassa. Käytössä se ei ole ollut koskaan, vaikka se on valmistunut – joskin se jätettiin viimeistelemättä. Kistan eteläpuolisille alueille suunniteltiin 1970-luvulla lähiötä kerrostaloille ja Tukholman keskustasta pois siirtyville julkishallinnon virastoille ja laitoksille. Myöhemmin valtiolliset keskusvirastot päätettiin hajasijoittaa kokonaan pois Tukholmasta Ruotsin muihin osiin. Vaikka hanke kaupunginosasta raukesi, aseman rakennustyöt oli ehditty jo aloittaa. Varmuuden vuoksi asema rakennettiin mahdollista tulevaa tarvetta varten. Lippuhallia, liukuportaita tai hissejä ei kuitenkaan rakennettu. Alueen tulevaisuutta ja aseman mahdollista kunnostamista on pohdittu 2000-luvun alussa. Autio asema on kiinnostanut monia, se on esimerkiksi suosittu kohde urbaanille löytöretkeilylle. Asemalaiturin alapuolinen tila on ollut monen ravetapahtuman paikkana. Kymlingen haamuasemasta kerrotaan urbaaneja legendoja, jotka ovat levinneet etenkin televisiosarjojen välityksellä. Eräs näistä on väitetty Silverpilen-aavejuna. Kymlingen asemalla on aaveaseman maine, sillä ihmiset sanovat, että vain kuolleet poistuvat junasta Kymlingessä. == Lähteet == Luokka:Tukholman metroasemat Luokka:Sundbyberg
Thomas Horsfield

Thomas Horsfield (1773 Philadelphia Pennsylvania – 14. heinäkuuta 1859 Lontoo) oli yhdysvaltalainen lääkäri ja luonnontieteilijä. Horsfield opiskeli lääketiedettä Philadelphiassa. Valmistuttuaan hän matkusti 1799 laivalääkärinä Kiinaan ja Jaavalle, jonne hän asettui vuonna 1801 ja työskenteli siellä lääkärinä useita vuosia. Itä-Intian komppania otti saaren haltuunsa hollantilaisilta vuonna 1811 ja Horsfield ryhtyi keräämään kasvi- ja eläinnäytteitä ystävänsä Sir Thomas Stamford Rafflesin kanssa. Vuonna 1819 hänen terveytensä alkoi horjua, ja hän muutti Lontooseen, jossa hän ryhtyi Leadenhall Streetillä sijainneen Itä-Intian komppanian museon hoitajaksi ja kuraattoriksi. Vuonna 1826 Horsfield valittiin vastaperustetun Zoologial Society of Londonin avustavaksi sihteeriksi. Horfield kuvaili tieteelle 91 uutta lintulajia, muun muassa suippopyrstösirrin. Hänen kunniakseen on nimetty ainakin 14 eliölajia, linnuista muun muassa intianjokirastas (Myiophoneus horsfieldii), intiansirppitimali (Pomatorhinus horsfieldii) ja eräs kirjorastaslaji (Zoothera horsfieldi). == Teoksia == * An experimental dissertation on the Rhus vernix, Rhus radicans and Rhus glabrum, commonly known in Pennsylvania by the names of poison-ash, poison-vine and common sumach. Cist, Philadelphia 1798. * Impressions of dried plants from Java. 1812. * Systematic arrangement and description of birds from the island of Java. 1820. * The History and antiquities of Lewes and its vicinity. Baxter, Lewes 1824. * Zoological Researches in Java and the Neighbouring Island. Kingsbury, Parbury & Allen, London 1824. * A descriptive catalogue of the lepidopterous insects contained in the Museum of the Honourable East India Company. Parbury & Allen, London 1828/29. * The history, antiquities and topography of the county of Sussex. Baxter, Lewes 1835. * Plantae javanicae rariores, descriptae iconibusque illustratae, quas in insula Java, annis 1802–1818. Allen, London 1838–52. * Essay on the cultivation and manufacture of tea in Java. Cox & sons, London 1841. * A catalogue of the lepidopterous insects in the Museum of the Hon. East-India Company. Allen, London 1857–59.'' Luokka:Yhdysvaltalaiset ornitologit Luokka:Yhdysvaltalaiset lääkärit Luokka:Vuonna 1773 syntyneet Luokka:Vuonna 1859 kuolleet
Dardanus (Rameau)

Dardanus on Jean-Philippe Rameaun kirjoittama traaginen ooppera, jonka hän sävelsi Académie royale de musiquelle 19. marraskuuta 1739. Libreton musiikin laati Charles-Antoine Le Clerc de la Bruère. Teos koostuu viidestä näytöksestä. Kuten usein on laita Rameaun sävellystuotannossa, niin tästäkin hänellä on myös toinen versio, joka on päivätty vuodella 1744. Tätä toista versiota pidetään kuitenkin ensimmäistä versiota merkityksettömämpänä, ja vain Dardanuksen bassoaaria "Lieux funestes" on saanut pysyvän sijan oopperalaulajien repertuaarissa. Oopperan tekstiä on usein syytetty naiiviksi. Yleisö ei aikanaan ollut kovinkaan innostunut Rameaun sävellyksistä ja hänen aikalaisensa Jean-Baptiste Rousseau luonnehti teosta barokkimusiikiksi, joka heidän aikanaan oli hävytön toteamus. Vuonna 1784 Antonio Sacchini otti libretton uudelleen käyttöön, mutta Nicolas-François Guillardin muokkaamana, ja sävelsi oman Dardanus-oopperansa. Rameaun Dardanus on esitetty kolmesti 1900-luvulla: Dijonissa vuonna 1907, Pariisin oopperassa vuonna 1979 ja vihdoin vuonna 1998 konserttiversiona, kun Marc Minkowski johti teoksen äänityksen. ==Roolit== *Dardanus (tenori) *Iphise (sopraano) *Dream (basso) *Antenor (baritoni) *Ismenor (baritoni) *Cupid (sopraano) *Dream (kontratenori) *Phrygian (basso) *Dream (altto) *Venus (sopraano) ==Äänitykset== *Rameau: Dardanus, Deutsche Grammophon. Kapellimestari Mark Minkowski ja orkesterina Les Musiciens du Louvre. Keskeisissä rooleissa: Laurent Naouri, Jean-Philippe Courtis, Véronique Gens, Françoise Masset, Russell Smythe, Magdalena Kožená, Mireille Delunsch, Jean-Louis Bindi sekä John Mark Ainsley. Äänitysvuosi 2002. *Rameau: Dardanus, Erato (Warner). Kapellimestari Raymond Leppard ja orkesterina Choeur et Orchestre du Théâtre National de l'Opéra de Paris. Keskeisissä rooleissa Georges Gautier (Dardanus), Frederica von Stade (Iphise), Christiane Eda-Pierre (Vénus), Michaël Devlin (Anténor), Roger Soyer (Teucer), José van Dam (Isménor). Äänitetty 1980. *Rameau: Dardanus (osia), CBS. Kapellimestari Jean-Claude Malgoire ja orkesterina La Grande Ecurie et la Chambre du Roy. Keskeisissä rooleissa Jean-Claude Orliac (Dardanus), Brigitte Bellamy (Iphise), Gregory Reinhart (Anténor). Äänitetty vuonna 1980. ==Lähteet== ==Aiheesta muualla== * Dardanus -oopperan libretto * Jean-Philippe Rameaun diskografia *Lehdistön kirjoituksia oopperan esityksestä Lontoossa 2006 Luokka:Ranskankieliset oopperat Luokka:1730-luvun musiikkiteokset